CELEX: 32009R0051
Language: hr
Date: 2009-01-15 00:00:00
Title: Uredba Komisije (EZ) br. 51/2009 od 15. siječnja 2009. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               298
            
         32009R0051
   
               L 017/17
            
            
               SLUŽBENI LIST EUROPSKE UNIJE
            
            
               15.01.2009.
            
         
      UREDBA KOMISIJE (EZ) br. 51/2009
   od 15. siječnja 2009.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. siječnja 2009.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Prošiveni pravokutni proizvod, približnih dimenzija 260 cm × 240 cm, sastavljen od tri sloja, dva vanjska sloja napravljena su od tkane pamučne tkanine, srednji sloj je od sintetičke vate koja sačinjava unutarnju ispunu. Na gornji je sloj prišivena široka bordura približne širine 30 cm, u kontrastnoj boji. Slojevi se drže zajedno pomoću ukrasnog šava.
               (prekrivač za krevet)
               (Vidjeti fotografiju br. 645) (1)
               
            
            
               9404 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1. (s) uz odjeljak XI. i tekstom oznaka KN 9404, 9404 90 i 9404 90 90.
               Oprema za krevete i slični proizvodi koji su punjeni bilo kojim materijalom razvrstavaju se pod tarifni broj 9404. Vidjeti također Napomene s objašnjenjem Harmoniziranog sustava uz tarifni broj 9404 stavak (B) i podstavak (B) točku 2., u kojima su izričito navedeni popluni i prekrivači za krevet.
               Razvrstavanje pod tarifni broj 6304 je isključeno jer odjeljak XI. ne obuhvaća posteljinu iz poglavlja 94. (vidjeti napomenu 1.(s) uz odjeljak XI.). Pored toga, tarifni broj 6304 isključuje proizvode pod tarifnim brojem 9404 kao što su pokrivači za krevete (vidjeti također Napomene s objašnjenjem Harmoniziranog sustava uz tarifni broj 6304, drugi stavak).
               Sukladno tome, proizvod se mora razvrstati pod oznaku KN 9404 90 90.
            
         
      
   
      (1)  Fotografija je isključivo ilustrativne prirode.